Петя Дубарова
Моето котенце

chitanka.info

Коте мило, нежно мъркаш

и помръдваш със мустачки.

Виж, конците ще объркаш,

а пък те не са играчки.

Гордо-гордо преминаваш

със очички закачливи,

колко смешно се прозяваш,

тръгваш пак със стъпки живи.

Тихо ти обхождаш всичко,

аз игриво те наричам,

ти си котенце добричко

и затуй те аз обичам.

Август 1974 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.